
- สำเนา -
รายงานการประชุมสภาองค์การบริหารส่วนตำบลปุโรง
สมัยสามัญที่ ๔ ครั้งที่ 1/255๕
วันพุธ  ที่  ๒๖  เดือน ธันวาคม  พ.ศ. 255๕
ณ  ห้องประชุมองค์การบริหารส่วนตำบลปุโรง

******************************

รายชื่อผู้มาประชุมทั้งสิ้น   ๑๗ คน
	ลำดับที่
	ชื่อ – สกุล
	             ตำแหน่ง

	นายมาหามะซอเร         ดามาลอ
นายมะรอซี                 ซามะ
นายกอเดร์                  ดือราแม
นายฮาซัน                   เปาะอิแตดาโอะ
นายมูฮัมมะ                 มะและ
นายหาซัน                   แยแล
นายอิบรอเฮม               ดือราแม
นายอาซิ                     เซะแง
นายรูสลัน                   ดาราแม็ง
ผู้เข้าร่วมประชุม
นายรอซาลี                  ปุโรง
นายเฉลิม                    ไพโรจน์
นายฆอรอเฮง               ดอฆอ
นายอับดุลเราะห์มาน      เจ๊ะมิ

นางนุรือมา                  กาซอ 

นางสาวกอบกุล            ราชแก้ว
นายวัชรพันธ์               สังคนาคินทร์
นางสาวฌาณะ            เลาะดีเยาะ
	ประธานสภาท้องถิ่น
รองประธานสภาท้องถิ่น
สมาชิกสภาท้องถิ่น ม.1

สมาชิกสภาท้องถิ่น ม.2

สมาชิกสภาท้องถิ่น ม.2

สมาชิกสภาท้องถิ่น ม.3

สมาชิกสภาท้องถิ่น ม.3

สมาชิกสภาท้องถิ่น ม.4

เลขานุการสภาท้องถิ่น
นายก อบต.

รองนายก อบต.

รองนายก อบต.

เลขานุการนายก อบต.

หัวหน้าส่วนการคลัง
หน.สน.ปลัด
รก.หน.ส่วนโยธา
เจ้าหน้าที่วิเคราะห์นโยบายฯ



เริ่มประชุมเวลา  09.30  น.






ประธานสภาท้องถิ่น : เรียนรองประธานสภาฯ เลขานุการสภาฯ  ผู้บริหารท้องถิ่น  และสมาชิก
สภาท้องถิ่น  ทุกท่าน  ในฐานะประธานสภาองค์การบริหารส่วนตำบลปุโรง ยินดีต้อนรับทุกท่านที่เข้ามาร่วมประชุมสภาด้วยกัน ในวันนี้เป็นการประชุมสภาองค์การบริหารส่วนตำบลปุโรง สมัยสามัญที่ ๔ ครั้งที่ 1/255๕  เมื่อที่ประชุมพร้อม ผมขอเปิดการประชุมและเข้าสู่ระเบียบวาระการประชุมดังต่อไปนี้
ระเบียบวาระที่  1      เรื่องที่ประธานแจ้งให้ที่ประชุมทราบ



๑.๑ น้อมนำกระแสพระราชดำรัสของในหลวง

ประธานสภาท้องถิ่น :
ด้วยมีหนังสือแจ้งให้องค์การบริหารส่วนตำบลดำเนินการหรือปฏิบัติตามที่
ในหลวงทรงให้พระราชดำรัสในการเสด็จออกมหาสมาคม ในงานพระราชพิธีเฉลิมพระชนมพรรษา ๒๕๕๕ วันที่ ๕ ธันวาคม ๒๕๕๕ ณ สีหบัญชร พระที่นั่งอนันตสมาคม พระราชวังดุสิต ซึ่งข้าพเจ้าขออนุญาตอ่านให้ฟังครับ

คำอวยพร และคำปฏิญาณสัญญา ที่พวกท่านได้กล่าวนั้น เป็นที่ประทับใจมาก ขอขอบใจท่านทั้งหลาย ตลอดจนประชาชนชาวไทยทุกคน ที่พรั่งพร้อมกันมาด้วยความปรารถนาดีและไมตรีจิต ความปรารถนาดีและความพร้อมเพรียงกันของทุกท่าน อย่างที่ได้เห็นในวันนี้ ทำให้ข้าพเจ้าปลื้มใจ มีกำลังใจมากขึ้น มีความเชื่อเสมอว่า ความเมตตา ปรารถนาดีของท่านต่อกันนี้เป็นปัจจัยอย่างสำคัญที่จะทำให้ความพร้อมเพรียงให้เกิดขึ้น มีขึ้น ทั้งในหมู่คณะ และในชาติบ้านเมืองและถ้าคนไทยเรายังมีคุณธรรมข้อนี้ประจำอยู่ในจิตใจ ก็จะมีความหวังได้ว่าบ้านเมืองไทยไม่ว่าจะอยู่ในสถานการณ์ใดๆ ก็จะอยู่รอดปลอดภัยและธำรงมั่นคงต่อไปได้ตลอดรอดฝั่งอย่างแน่นอน ครับ
ที่ประชุม                : รับทราบ
ระเบียบวาระที่  2      เรื่องรับรองรายงานการประชุมครั้งที่ผ่านมา

ประธานสภาท้องถิ่น :
ตามที่เลขานุการสภาท้องถิ่นได้แจกรายงานการประชุมให้แล้วนั้น  ที่ประชุม
ต้องการแก้ไขถ้อยคำหรือข้อความใด ๆ หรือไม่  หากไม่มีขอมติรับรองรายงานการประชุม ด้วยครับ
มติที่ประชุม           :  ลงมติรับรองรายงานการประชุมสภาสมัยสามัญที่ ๓  ครั้งที่  ๓/255๕
  


เมื่อวันที่  ๑๕ สิงหาคม   255๕  อย่างเป็นเอกฉันท์
ระเบียบวาระที่ 3
เรื่องเสนอเพื่อทราบ
๓.๑ เรื่องประชาสัมพันธ์โครงการมัสยิด/สุเหร่า น่าอยู่ 
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ
นายก อบต.            :  ขอบคุณครับท่านประธาน กระผมจะขอประชาสัมพันธ์โครงการมัสยิด/
สุเหร่า น่าอยู่ ซึ่งโครงการดังกล่าวเป็นโครงการที่ดี และมีวัตถุประสงค์   
เพื่อให้มัสยิด/สุเหร่าน่าอยู่ สะอาด ไม่เป็นแหล่งสะสมเชื้อโรค  กระผมได้
ดำเนินการประชุมร่วมกับคณะกรรมการชมรมตาดีกา และมีความเห็นว่าให้ดำเนินการจัดฝึกอบรมโครงการดังกล่าวในเดือนธันวาคม และเดือนมกราคมกับเดือนกุมภาพันธ์ ให้คณะกรรมการประเมินได้ทำการประเมินมัสยิด/สุเหร่า และดำเนินการมอบโล่รางวัลแก่มัสยิด/สุเหร่าที่ชนะเลิศ ประมาณเดือนมีนาคม ซึ่งคาดว่าจะมอบพร้อมกับการจัดงานเมาลิดขององค์การบริหารส่วนตำบลปุโรง ซึ่งโครงการดังกล่าวต้องใช้ระยะเวลาดำเนินการประมาณ ๒-๓ เดือน ครับ
ที่ประชุม                : รับทราบ
๓.๒ เรื่องประชาสัมพันธ์โรคไข้หวัด 
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ กระผมจะขอประชาสัมพันธ์หรือนำเสนอในที่ประชุมเพื่อ
รับทราบถึงพิษภัยของโรคไข้หวัดที่กำลังระบาดอยู่ในขณะนี้ กล่าวคือโรคไข้หวัดเป็นโรคติดต่อชนิดหนึ่งที่สามารถติดต่อจากคนสู่คน ซึ่งจะมีอาการเป็นไข้ มีหวัด มีเสมหะ เจ็บคอ เพราะฉะนั้นถ้ามีใครมีอาการดังกล่าวให้รีบไปพบแพทย์โดยด่วน อย่างไรก็ตาม กระผมอยากให้ทุกท่านช่วยกันดูแลลูกบ้านของท่านด้วย หากใครมีอาการดังกล่าวก็ขอให้ไปพบแพทย์ครับ
ที่ประชุม                : รับทราบ
๓.๓ เรื่องการรับโล่รางวัลด้านวัฒนธรรม
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ด้วยกระผมได้สั่งการนักวิชาการศึกษา ส่งเรื่องการประกวดด้านวัฒนธรรม
ในปีงบประมาณ ๒๕๕๕ และองค์การบริหารส่วนตำบลปุโรงได้รับรางวัลดังกล่าวด้วย และแจ้งให้ไปรับมอบโล่ในวันที่ ๑๑  มกราคม  ๒๕๕๖ ที่กรุงเทพมหานคร ครับ
ที่ประชุม                : รับทราบ
๓.๔ เรื่องการรับโล่รางวัลด้านอปท.ที่มีผลงานดีเด่นด้านการป้องกันและบรรเทาสาธารณภัย ประจำปี ๒๕๕๕ 
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  สำหรับเรื่องนี้กระผมได้ขึ้นไปรับโล่รางวัลด้านอปท.ที่มีผลงานดีเด่นด้าน
การป้องกันและบรรเทาสาธารณภัย ประจำปี ๒๕๕๕ ที่ศาลากลางจังหวัดยะลา ในคราวการประชุมกรมการจังหวัดยะลาที่มีผู้ว่าราชการเป็นประธาน เมื่อวันที่ ๓๐ พฤศจิกายน  ๒๕๕๕  ครับ
ที่ประชุม                : รับทราบ
๓.๕ เรื่องการเกษียณอายุของกำนันตำบลปุโรง และผู้ใหญ่บ้านหมู่ที่ ๑ 
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ เป็นที่ทราบกันดีว่า เดือนมกราคม ปีหน้า จะมีการ
เกษียณอายุของกำนันตำบลปุโรง และผู้ใหญ่บ้านหมู่ที่ ๑ ซึ่งกำนันตำบล
ปุโรง จะเกษียณอายุในวันที่ ๔  มกราคม  ๒๕๕๖ และสำหรับผู้ใหญ่บ้านหมู่ที่ ๑ จะเกษียณอายุในวันที่ ๒๗  มกราคม  ๒๕๕๖ และแน่นอนสมาชิกท่านใดที่อยู่ในพื้นที่ดังกล่าวต้องลงคะแนนเลือกตั้งกำนันตำบลปุโรง และผู้ใหญ่บ้านหมู่ที่ ๑ ด้วย เพราะถ้าไม่ได้ลงคะแนนอาจมีผลกระทบต่อการลงสมัครเลือกตั้งสมาชิก อบต.ในคราวหน้าอย่างแน่นอน ครับ
ที่ประชุม                : รับทราบ
๓.๖ เรื่องการการติดตามและประเมินผลแผนพัฒนาสามปี ประจำปี    ๒๕๕๕
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ ขอมอบหมายให้เจ้าหน้าที่วิเคราะห์นโยบายและแผนช่วย
ชี้แจงรายละเอียดดังกล่าว ครับ
เจ้าหน้าที่วิเคราะห์ฯ :
เรียนประธานสภาท้องถิ่น ตลอดจนผู้เข้าร่วมการประชุมทุกท่าน สำหรับเรื่องการติดตามและประเมินผลแผนพัฒนาสามปี ประจำปี ๒๕๕๕ อยากนำเรียนให้ที่ประชุมรับทราบ ดังนี้
๑. การพัฒนาด้านการส่งเสริมคุณภาพชีวิตของประชาชน จำนวนโครงการที่ดำเนินการแล้วเสร็จจำนวน ๓๔ โครงการ คิดเป็นร้อยละ ๗๐ ของจำนวนโครงการทั้งหมด

๒. การพัฒนาด้านการศึกษา ศาสนา ศิลปวัฒนธรรม จารีตประเพณี ภูมิปัญญาท้องถิ่น กีฬาและนันทนาการ จำนวนโครงการที่ดำเนินการแล้วเสร็จจำนวน ๓๒ โครงการ คิดเป็นร้อยละ ๗๓ ของจำนวนโครงการทั้งหมด

๓. การพัฒนาด้านการป้องกันและบรรเทาปัญหายาเสพติด จำนวนโครงการที่ดำเนินการแล้วเสร็จจำนวน ๒ โครงการ คิดเป็นร้อยละ ๘๙ ของจำนวนโครงการทั้งหมด

๔. การพัฒนาด้านการอนุรักษ์ทรัพยากรธรรมชาติและสิ่งแวดล้อม จำนวนโครงการที่ดำเนินการแล้วเสร็จจำนวน  ๑  โครงการ คิดเป็นร้อยละ  ๗๖  ของจำนวนโครงการทั้งหมด

๕. การพัฒนาด้านการเพิ่มศักยภาพการบริหารจัดการองค์กร จำนวนโครงการที่ดำเนินการแล้วเสร็จจำนวน ๓๑ โครงการ คิดเป็นร้อยละ ๗๒ ของจำนวนโครงการทั้งหมด นำเรียนชี้แจงเพื่อทราบค่ะ

ที่ประชุม                 :  รับทราบ
ระเบียบวาระที่ ๔
เรื่องเสนอเพื่อพิจารณาและลงมติ
๔.๑ เรื่องการจัดส่งนักกีฬาแข่งขันฟุตบอล เอฟ เอ คัพ ปี ๒๕๕๖
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ ด้วยกระผมได้เข้าร่วมประชุมที่ศูนย์บริหารราชการ
จังหวัดชายแดนใต้(ศอบต.) โดยมีท่าน ทวี  สอดส่อง เลขาธิการศูนย์บริหารราชการจังหวัดชายแดนใต้(ศอบต.) เป็นประธาน ซึ่งท่านได้กล่าวในที่ประชุมว่า ต้องการให้องค์การบริหารส่วนตำบลทุกตำบลจัดส่งนักกีฬาเข้าร่วมแข่งขันกีฬาฟุตบอล เอฟ เอ ยะลาคัพ ปี ๒๕๕๖ ทั้งนี้เพื่อให้เด็ก เยาวชน ได้ออกกำลังกาย ทำให้ร่างกายแข็งแรง และที่สำคัญจะได้ห่างไกลยาเสพติด กระผมคิดว่าโครงการดังกล่าวเป็นโครงการที่ดีและยังเป็นการสนับสนุนให้เด็ก และเยาวชนห่างไกลยาเสพติด ตามที่ท่าน ทวี  สอดส่อง เลขาธิการศูนย์บริหารราชการจังหวัดชายแดนใต้(ศอบต.) ได้ชี้แจง เพราะฉะนั้นกระผมจึงให้ฝ่ายเลขานุการสภาบรรจุเรื่องนี้ในวาระการพิจารณา เพื่อขอความเห็นชอบจากสภาในการจัดส่งนักกีฬาแข่งขันฟุตบอล เอฟ เอ คัพ ปี ๒๕๕๖
นายอิบรอเฮม ดือราแม :  ขออนุญาตท่านประธานสภา กระผมเห็นด้วยกับท่านนายกครับ เพราะ
กระผมเองก็ได้รับความไว้วางใจจาดนายอำเภอกรงปินังให้คุมทีมอำเภอกรงปินัง อายุไม่เกิน ๒๐  ปี และได้เข้าแข่งขัน และชนะเลิศในระดับจังหวัดยะลา ไปแข่งในระดับเขตซึ่งการแข่งขันดังกล่าวปรากฏว่าได้ลำดับที่ ๒ ครับ
ประเด็นก็คือ เราต้องคัดเลือก สรรหานักเตะที่มีความสามารถ และเก่ง 
นายหาซัน  แยแล   :  ขออนุญาตท่านประธานสภาครับ กระผมเห็นด้วยกับท่านสมาชิกหมู่ที่ ๓ 
และกระผมอยากให้การคัดเลือกนักนักกีฬาแข่งขันฟุตบอล นั้น ให้ครอบคลุมทั้งตำบลครับ
นายเฉลิม  ไพโรจน์ :  ขออนุญาตท่านประธานสภาครับ การจัดส่งนักกีฬาฟุตบอลควรคัดเลือกให้
นักกีฬาที่มีความสามารถ ไม่ใช่เฉพาะเจาะจง ต้องเป็นนักกีฬาของหมู่บ้าน
ไหน แต่ขึ้นอยู่ว่า เขามีความสามารถ และสามารถเล่นกับเพื่อนร่วมทีมได้ก็เพียงพอแล้ว กระผมขอแนะนำ ดังนี้ คือ ให้สมาชิกทุกท่านไปคัดเลือก สรรหา นักกีฬาของท่านแล้วนำรายชื่อมาแจ้งที่องค์การบริหารส่วนตำบลเพื่อดำเนินการคัดเลือก ต่อไป และคณะกรรมการการคัดเลือกนั้น ก็ให้ทุกท่านเป็นผู้คัดเลือก
ประธานสภาท้องถิ่น :
ใช่ครับ กระผมเห็นด้วยท่านรองนายก อบต. และไม่ทราบว่ามีสมาชิกท่านใด
จะเสนออีกไหมครับ ถ้าไม่มีกระผมขอมติที่ประชุมด้วยครับ
มติที่ประชุม            :  เห็นชอบเป็นเอกฉันท์ให้จัดส่งนักกีฬาแข่งขันฟุตบอล เอฟ เอ 
ยะลาคัพ ปี ๒๕๕๖

๔.๒ เรื่องการพิจารณาโครงการทัศนศึกษาดูงาน ปี ๒๕๕๖
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ กระผมอยากให้สมาชิกทุกท่านช่วยกันพิจารณาว่า



ปีงบประมาณนี้ เราจะไปทัศนศึกษาดูงานที่ไหน เมื่อไร และมีงบประมาณ



หรือไม่
ปลัด อบต.             :  ขออนุญาตท่านประธานสภาครับ สำหรับเรื่องนี้กระผมอยากแจ้งการทัศน
ศึกษาดูงาน มีความสำคัญ ทั้งนี้เพื่อเป็นการพัฒนาศักยภาพ ของผู้บริหารท้องถิ่น สมาชิกสภาท้องถิ่น พนักงานส่วนตำบล ตลอดจนพนักงานจ้างทุกท่าน ครับ และเรื่องสำคัญของศึกษาดูงานนั้น คือ เรื่องงบประมาณครับ ซึ่งอยากให้หัวหน้าส่วนการคลังได้ชี้แจงด้วยครับ เชิญครับ

หัวหน้าส่วนการคลัง :  ขออนุญาตท่านประธานสภาค่ะ สำหรับเรื่องงบประมาณนั้น นำเรียนชี้แจง
ว่า ในขณะนี้องค์การบริหารส่วนตำบลมีงบประมาณพอที่จะไปทัศนศึกษาดูงาน ค่ะ
ประธานสภาท้องถิ่น :
ขอบคุณหัวหน้าส่วนการคลังครับ การศึกษาดูงานในขณะนี้มีงบประมาณ
แล้ว เรามาพิจารณาเรื่องไปที่ไหน เมื่อไร เชิญครับ
นายหาซัน  แยแล   :  ขออนุญาตท่านประธานสภาครับ กระผมคิดว่าในปีงบประมาณนี้ อยาก
นำเสนอเป็นจังหวัดทางภาคอีสาน และคิดว่าขอเป็นประมาณปลายเดือน
มกราคม ครับ
ประธานสภาท้องถิ่น :
ขอบคุณครับท่านสมาชิกหมู่ที่ ๓  แต่กระผมอยากวันเวลาที่ชัดเจนครับ 
นายมูฮัมมะ  มะและ :  ขออนุญาตครับ กระผมขอนำเสนอเป็นวันที่ ๒๘ มกราคม – ๓  กุมภาพันธ์ 
๒๕๕๖ ครับ ส่วนภาคอีสานนั้นเห็นด้วยอย่างยิ่งครับ
ประธานสภาท้องถิ่น :
ไม่ทราบว่ามีสมาชิกท่านใดจะเสนออีกไหมครับ ถ้าไม่มีกระผมขอมติที่
ประชุมด้วยครับ
มติที่ประชุม            :  เห็นชอบเป็นเอกฉันท์ให้ทัศนศึกษาดูงาน ปี ๒๕๕๖  วันที่ ๒๘ 
มกราคม – ๓  กุมภาพันธ์ ๒๕๕๖  และเป็นภาคอีสาน
และขณะนี้ใกล้เวลาที่จะปฏิบัติศาสนกิจตามศาสนา (ละหมาดฟัรดู)  จึงขอหยุดพักการประชุมสภาท้องถิ่นไว้ชั่วคราว  ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547  หมวด  2  การประชุม  ข้อ  30  ถ้าประธานสภาท้องถิ่นเห็นเป็นการสมควร  จะสั่งให้หยุดพักการประชุมสภาท้องถิ่นไว้ชั่วคราวก็ได้  เพื่อให้สมาชิกสภาท้องถิ่นทุกท่านได้ปฏิบัติศาสนกิจตามศาสนา  และขอนัดหมายการประชุมอีกครั้งเวลา  13.30 น. โดยพร้อมเพรียงกันอีกครั้ง
******** พักการประชุม********

ประธานสภาท้องถิ่น :
ขณะนี้ได้เวลาตามที่ได้นัดหมายแล้ว เชิญสมาชิกสภาท้องถิ่นทุกท่านเข้าห้อง
                               ประชุมด้วยครับ  เมื่อที่ประชุมพร้อมแล้ว จะเข้าสู่ระเบียบวาระการประชุม
เรื่องต่อไป
๔.๓ เรื่องการพิจารณาโครงการวันเด็ก ปี ๒๕๕๖
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ กระผมอยากให้สภาช่วยกันพิจารณา เรื่องการสนับสนุน
งบประมาณ เพราะขณะนี้หน่วยงานที่ขอรับการสนับสนุนมีทั้งโรงเรียนทั้งสองโรง และอำเภอกรงปินัง และนอกจากนี้ศูนย์พัฒนาเด็กเล็กขององค์การบริหารส่วนตำบลด้วย 
หัวหน้าสำนักงานปลัด :  ขออนุญาตท่านประธานสภาค่ะ สำหรับเรื่องนี้ ขอนำเสนออย่างนี้
นะคะ องค์การบริหารส่วนตำบลปุโรงดำเนินการจัดซื้อของแล้วค่อยไปสนับสนุนให้กับหน่วยงานตามที่นายกองค์การบริหารส่วนตำบลได้กล่าวไว้แล้ว ดิฉันอยากให้พิจารณาว่าของศูนย์พัฒนาเด็กเล็กของเรา จะจัดวันไหน เพราะสำหรับเรื่องงบประมาณนั้น องค์การบริหารส่วนตำบลได้ตั้งงบประมาณไว้แล้ว 
นายก อบต.            :  ครับขอบคุณหัวหน้าสำนักงานปลัด กระผมคิดว่าการจัดงานวันเด็กของ
ศูนย์พัฒนาเด็กเล็ก น่าจะจัดประมาณวันที่ ๙  มกราคม  ๒๕๕๖  ครับ
นายมะรอซี  ซามะ   :  ครับ กระผมเห็นด้วยกับท่านนายก อบต.ครับ 
ประธานสภาท้องถิ่น :
ไม่ทราบว่ามีสมาชิกท่านใดจะเสนออีกไหมครับ ถ้าไม่มีกระผมขอมติที่
ประชุมด้วยครับ
มติที่ประชุม            :  เห็นชอบเป็นเอกฉันท์ให้จัดงานวันเด็ก ประจำปี ๒๕๕๖ วันที่ ๙  
มกราคม  ๒๕๕๖  
๔.๔ เรื่องการพิจารณาโครงการงานเมาลิด ปี ๒๕๕๖
ประธานสภาท้องถิ่น :
เชิญท่านนายกองค์การบริหารส่วนตำบลชี้แจงครับ

นายก อบต.            :  ครับสำหรับเรื่องนี้ กระผมอยากนำเรียนชี้แจงว่า โครงการเมาลิด ประจำปี 
๒๕๕๖ นั้น น่าจะเป็นโครงการที่ใหญ่ไม่แพ้กว่าปีที่แล้วอย่างแน่นอนครับ เพราะโครงการดังกล่าว จะมีพิธีเปิด โครงการต่างๆ เช่น การเปิดโครงการก่อสร้างอาคารศูนย์พัฒนาเด็กเล็ก โครงการฟิตเนส (การออกกำลังกาย) และโครงการเมาลิดของเรา ครับ แต่กระผมต้องเชิญทางชมรมตาดีกา เพื่อมาปรึกษาหารือของการจัดงานดังกล่าวด้วย และวันนี้กระผมอยากให้ที่ประชุมช่วยกันพิจารณาวันเวลา ในการจัดงานเมาลิดครับ เชิญครับ
นายมูฮัมมะ  มะและ :  ขออนุญาตครับ กระผมขอเสนอประมาณเดือนมีนาคมครับ
นายมะรอซี  ซามะ   :  กระผมเห็นด้วย น่าจะเป็นประมาณต้นมีนาคม ๒๕๕๖ ครับ
ประธานสภาท้องถิ่น :
ไม่ทราบว่ามีสมาชิกท่านใดจะเสนออีกไหมครับ ถ้าไม่มีกระผมขอมติที่
ประชุมด้วยครับ
มติที่ประชุม            :  เห็นชอบเป็นเอกฉันท์ให้จัดงานเมาลิด ประจำปี ๒๕๕๖ ต้นเดือน
มีนาคม  ๒๕๕๖  
๔.๕ เรื่องพิจารณากำหนดสมัยประชุมสมัยสามัญครั้งถัดไป
ประธานสภาท้องถิ่น :  สำหรับเรื่องนี้เชิญท่านเลขานุการสภาครับ
เลขานุการสภาท้องถิ่น :  ขอบคุณครับท่านประธานสภาท้องถิ่น สำหรับการกำหนดสมัยประชุม
สมัยสามัญครั้งถัดไปนั้น ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๒๑ ให้มีการกำหนดวันเริ่มสมัยประชุมสามัญประจำปีของปีถัดไป จึงเรียนมาเพื่อโปรดพิจารณาด้วยครับ

นายกอเดร์ ดือราแม :
ขออนุญาตท่านประธานสภาท้องถิ่นครับ กระผมคิดว่าการกำหนดวันเริ่ม
สมัยประชุมสามัญประจำปีของปีถัดไป นั้นควรกำหนดวันที่ ๑ – ๑๕  
กุมภาพันธ์ ๒๕๕๖ ครับ ซึ่งเหมือนทุกปี

ประธานสภาท้องถิ่น :
มีสมาชิกท่านใดต้องการจะเสนอเพิ่มเติมอีกหรือไม่

ที่ประชุม                :   - ไม่มี -
ประธานสภาท้องถิ่น :
หากไม่มี ผมขอมติจากที่ประชุมสภาท้องถิ่นด้วยครับ

มติที่ประชุม           :  เห็นชอบเป็นเอกฉันท์ กำหนดวันเริ่มสมัยประชุมสามัญประจำปีของปี
ถัดไปเป็นวันที่ ๑ – ๑๕ กุมภาพันธ์ ๒๕๕๖
ระเบียบวาระที่ ๕
เรื่องอื่นๆ
ประธานสภาท้องถิ่น :
มีสมาชิกท่านใดต้องการจะเสนออะไรอีกหรือไม่เชิญครับ



๕.๑ เรื่องการเตรียมความพร้อมการป้องกันอุทกภัย
นายก อบต.            :  กระผมอยากนำเสนอเรื่องการเตรียมความพร้อมการป้องกันอุทกภัย 



กล่าวคือ ช่วงระยะนี้มีการแจ้งเตือนถึงสถานการณ์ฝนตกหนักในพื้นที่ของ
เรา กระผมจึงอยากให้สมาชิกทุกท่านเตรียมความในการป้องกันอุทกภัยที่อาจเกิดขึ้นในพื้นที่ของเรา
ที่ประชุม                : รับทราบ



๕.๒ เรื่องการเตรียมความพร้อมการป้องกันภัยแล้ง
นายก อบต.            :  กระผมอยากนำเสนอเรื่องการเตรียมความพร้อมการป้องกันภัยแล้ง กล่าว 



คือ ตามที่เราได้รับฟังข่าวคราวจากโทรทัศน์ว่า ปีหน้า ประเทศไทยอาจมี



ผลกระทบเนื่องจากภัยแล้ง เพราะทางกรมป้องกันและบรรเทาสาธารณภัย



และกรมอื่นๆที่เกี่ยวข้อง ก็ได้คาดการณ์ว่าปีนี้น้ำน้อยกว่าปกติ อาจส่งผล



กระทบให้เกิดภัยแล้งได้ ซึ่งพื้นที่ของเราก็เหมือนกัน กระผมจึงอยากนำเสนอ



ให้ทุกท่านทราบครับ
ที่ประชุม                : รับทราบ



๕.๓ เรื่องไฟฟ้าสาธารณะ
นายก อบต.            :  กระผมอยากนำเสนอเรื่องการซ่อมแซมไฟฟ้าสาธารณะมาชี้แจงในที่ประชุม
ได้รับถึงความเคลื่อนไหวของการดำเนินการโครงการดังกล่าว ซึ่ง ณ ปัจจุบันกระผมได้รับรายงานจากนายช่างโยธา ขอให้นายช่างโยธาได้ชี้แจงด้วยครับ เชิญครับ
นายช่างโยธา         :  ขออนุญาตครับท่านประธานสภา ตามที่นายก อบต. ได้ชี้แจงไปแล้วนั้น 
ผมขออธิบายว่า กระผมได้รับมอบมายจากนายก อบต.ให้ไปดำเนินการโครงการดังกล่าว มีปัญหา คือ ทางไฟฟ้าไม่มาดำเนินการสำรวจให้เรา กระผมเองได้ไปติดต่อที่สำนักงานการไฟฟ้า รวม ๓ ครั้ง แต่ทางไฟฟ้าแจ้งว่า ขาดกำลังคน ซึ่งเราจะทำอะไรไม่ได้นอกจากรอให้ไฟฟ้ามาดำเนินการ ขอชี้แจงเพียงเท่านี้ครับ
ประธานสภาท้องถิ่น :
ขอบคุณครับนายช่างโยธา ตามที่นายช่างโยธาได้อธิบายนั้น เราคงต้องรอ 
ที่ประชุม                : รับทราบ



๕.๔ เรื่องการแลกของขวัญปีใหม่
ปลัด อบต.             :  กระผมอยากนำเสนอเรื่องการแลกของขวัญปีใหม่ของผู้บริหาร สมาชิก
ท้องถิ่น พนักงานส่วนตำบล และตลอดจนพนักงานจ้างทุกท่าน กล่าวคือ ในแต่ละปีองค์การบริหารส่วนตำบลปุโรง ก็จะจัดงานเลี้ยงแลกของขวัญปีใหม่ ทั้งนี้ เพื่อเป็นพบปะ พูดคุย สังสรรค์ ภายในองค์กรของเรา และสร้างความสามัคคีในองค์กรของเราด้วย และสำหรับปีนี้ กระผมและหัวหน้าส่วนทุกท่านได้ตกลงว่าจะจัดงานในวันที่ ๓ มกราคม  ๒๕๕๖ ครับ อย่างไรก็ตาม กระผมก็ขอให้ผู้บริหารท้องถิ่น และสมาชิกสภาท้องถิ่นทุกท่านเข้าร่วมงานโดยพร้อมเพรียงกันครับ
ที่ประชุม                : รับทราบ
ประธานสภาท้องถิ่น :
มติที่ประชุมสภาท้องถิ่นถือเป็นที่สิ้นสุด สำหรับวันนี้ขอขอบคุณทุกท่านที่เข้า



ร่วมประชุมกันอย่างพร้อมเพรียง ผมขอปิดการประชุม  ขอบคุณครับ

เลิกประชุม  เวลา  1๕.๓๐  น.








   (ลงชื่อ)……………………………………..ผู้จดรายงานการประชุม

       (นายรูสลัน    ดาราแม็ง)

        เลขานุการสภาองค์การบริหารส่วนตำบลปุโรง

     (ลงชื่อ)…………………………….            (ลงชื่อ)……………………………    (ลงชื่อ)……………………….


   (นายหาซัน  แยแล)

    (นายกอเดร์    ดือราแม)        (นายมูฮัมมะ  มะและ)

คณะกรรมการตรวจรายงานการประชุมสภาองค์การบริหารส่วนตำบลปุโรง

                                      (ลงชื่อ)……………………………………ผู้ตรวจรายงานการประชุม
               (นายมาหามะซอเร   ดามาลอ)

               ประธานสภาองค์การบริหารส่วนตำบลปุโรง 
รูสลัน  ดาราแม็ง








มาหามะซอเร  ดามาลอมาลอ








หาซัน  แยแล





กอเดร์   ดือราแม





   มูฮัมมะ   มะและ








